Roger Corman
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Roger Corman er en filmregissør og filmprodusent fra USA som er kjent som en dreven regissør, produsent og markedsfører av lavbudsjettsfilmer rettet mot ungdom.
Han regidebuterte i 1955, og ble kjent i 1950- og 1960-årene med lavbudsjettsfilmer. Filmene ble lønnsomme gjennom sterk reduksjon av opptakstiden, og i de fem første årene regisserte han hele 23 spillefilmer.Corman fikk kommersiell suksess med The Little Shop of Horrors (1960), mens hans makabre Poe-filmatiseringer på større budsjetter, som The Pit and the Pendulum (Dødspendelen, 1961), The Masque of the Red Death (Den røde maske, 1964) og The Tomb of Ligeia (1964), fikk en viss kultstatus i ettertid.Kjente amerikanske regissører som Francis Ford Coppola, Martin Scorsese og Jonathan Demme har gått i skole hos Corman. Han utga selvbiografien How I Made a Hundred Movies in Hollywood and Never Lost a Dime i 1990.I 2009 ble han tildelt en æres-Oscar-pris. Les mer i Store norske leksikon B-film Film i USA